Marseille

Marseille on kaupunki Ranskan Rivieralla.



Matkailuneuvonta

 * Ranska - Matkaopas

Ymmärrä
Marseille on historiallisesti merkittävä kohde, sillä se on Ranskan vanhin kaupunki. Kreikkalaiset perustivat Massalian siirtokunnan noin 2600 vuotta sitten. Siitä lähtien Marseille on ollut Välimeren länsiosan sekä Ranskan suurin satamakaupunki. Marseillessa on noin 800 000 asukasta ja se on Pariisin jälkeen Ranskan toiseksi suurin kaupunki.

Satamakaupungissa on vuosisatojen aikana totuttu matkailijoihin ja muukalaisiin. Etniset vaikutteet ja eri kulttuurit näkyvät hyvin katukuvassa, sillä 16 prosenttia väestöstä on maahanmuuttajia. Maahanmuuttajia ei ole muiden suurkaupunkien tapaan tungettu lähiöghettoihin vaan he ovat voineet asettua samoille alueille kuin paikallisväestökin. Merenkulku oli Marseillen pääelinkeino antiikin ajoista aina 1800-luvulle asti.

Junalla
Noin 800 kilometrin matka Pariisista Marseilleen taittuu pari vuotta vanhan luotijunayhteyden (TGV) ansiosta 3,5 tunnissa.

Lentäen
Marseille-Provencen (Marseille-Marignane, ) sijaitsee noin 30 kilometrin päässä Marseillesta luoteeseen. Lentokentälle ei ole junayhteyttä. Bussit ajavat Gare St-Charlesin asemalle 20 minuutin välein, klo 6.10-22.50 välisenä aikana. Muulloin vuoroja ajetaan vain koneiden saapuessa.

Liiku
Marseillessa on kaksi nopeaa metrolinjaa.

Métro 1
 * itäisestä La Timonesta koillisen lähiöiden kautta La Roseen

Métro 2
 * pohjois-eteläsuunnassa Bougainvillestä Sainte-Marguerite Dromeliin

Metrojunat liikennöivät ma-to klo 5.00-21.00 ja pe-su 5.00-00.30.

Näe

 * Château d'If Kirjailija Alexandre Dumas teki Ifin ja sen vankilan tunnetuksi romaanissaan Montecriston kreivi. Kohteessa opas esittelee sellejä, joissa Rautanaamioksi kutsuttu mies ja monet muut yläluokkaiset vangit aikanaan viruivat. Laivat lähtevät Quai des Belgesistä ja matka kestää noin 15 minuuttia.


 *  Modernin taiteen museo, joka toimii entisessä 1600-luvun yksityisasunnossa. Kattavan surrealistikokoelman lisäksi esillä on muun muassa Matissen, Mirón ja Picasson töitä.


 *  Museo, jossa kerrotaan kaupungin historian kaikista vaiheista. Jardin des Vestigesin arkeologinen kaivausalue sijaitsee museon vieressä. Alueelta on löydetty kreikkalaisten muurien raunioita sekä tien jäänteitä.


 * Quartier de l'Arsenal Sataman eteläpuolella sijaitseva Quartier de l'Arsenal oli muinoin pahamaineinen telakka-alue, jonka verstaiden joukossa oli kaleeriorjien asuntoloita. Nykyisin alueella on useita ravintoloita.

Tee
Urheilu


 *  Sukellusretkiä Marseillenlahdelle Rioux'n saaristoon, jonka luolissa ja hylkyen ympärillä on erikoisia kasveja ja eläimiä.


 *  Marseillen oman jalkapallojoukkueen Olympique de Marseillen 60000-paikkainen kotistadion. Otteluita joka toinen viikonloppu, pääasiassa lauantaisin klo 20.00 alkaen.

Nuku
Residence du Vieux Port on 4 tähden hotelli parhaat näkymät Marseille puolesta Vieux Port, 40 huonetta, joissa parvekkeet ja näkymät

Jatka matkaa

 * Monaco
 * Nizza
 * Marseillesta (Toulon) on laivayhteyksiä Civitavecchiaan, Rooman satamakaupunkiin.

Marseille Marseille Marseille Marseille Marseille Marseille マルセイユ Marseille Marsylia Marselha Marsilia Марсель Marseille